Gistináttum fjölgaði um 16% á landsvísu en einungis 2% á Vesturlandi Gistinætur á hótelum landsins í júlí síðastliðnum voru 229.100 samanborið við 196.700 í júlí 2010 . Gistinætur erlendra gesta voru um 88% af heildarfjölda gistinátta á hótelum og fjölgaði um 13% frá fyrra ári . Mikil aukning var á gistináttum Íslendinga í júlí þar sem þær voru ríflega 27 þúsund samanborið við 18.000 í júlí 2010 og fjölgar því um rúm 52% á milli ára . Þetta kemur fram á vef Hagstofunnar . Á samanlögðu svæði Vesturlands og Vestfjarða voru gistinætur 10.700 sem er einungis 2% aukning milli ára . Hinsvegar voru á höfuðborgarsvæðinu 135.800 gistinætur í júlí sem er 21% aukning frá fyrra ári . Á Suðurlandi voru 35.350 gistinætur sem er 16% fjölgun samanborið við júlí 2010 . Á Norðurlandi voru gistinætur 25.760 í júlí , jukust um 12% og á Suðurnesjum voru 9.650 gistinætur sem er 11% aukning frá júlí 2010 . Á Austurlandi voru gistinætur í júlí svipaðar milli ára eða um 11.800 .